**KRAJEVNA SKUPNOST GRADIŠČE NAD PRVAČINO**

Datum: 8.1.2025

**Z A P I S N I K**

**26. redna seja sveta KS Gradišče, ki je potekala 8.1.2025 ob 19:00 v prostorih KS v**

**kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Danijela Jurkič

Upravičeno odsotni člani Sveta krajevne skupnosti Gradišče: Agnes Jurkič, Žan Marušič

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 25.redne redne seje KS Gradišče, z **dne 23.12.2024**.

2. Inventura 2024

3. Status urejanja lastništva stavbe 41.

4. Priprava plana porabe sredstev iz proračuna za leto 2025.

5. Status projekta ureditve mrliške vežice

6. Pregled in dogovor o poteku prireditev v letu 2025 (leto EPK)

7. Razno, pobude in vprašanja ( sredstva iz participativnega proračuna – ekološki otok, točka pod hrastom, vzdrževalna dela, selitev arhiva, cerkvene stopnice, kategorizacija poti Oševljek – Gradišče…)

8. Izplačilo sejnin

**AD 1**

Tanja Gregorič (predsednica) je članom KS povzela zapisnik 25. redne seje z dne **23.12.2024**. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 25.redne seje sveta KS Gradišče z dne 23.12.2024.**

**AD 2**

Predsednica pove, da bodo popisni listi za inventuro za leto 2024 pripravljeni do konec tedna ter poudari, da jo je potrebno zaključiti do 31.1.2025. Preveriti je treba stanje, ga zabeležiti ter po potrebi pripraviti predloge za odpis.

Imenovana komisija se strinja, da bo popis opravila v drugi polovici januarja 2025.

**AD 3**

V decembru 2024, je v stavbi št.41 bila opravljena inšpekcija, ki je bila po uradni dolžnosti organizirana s strani MONG. V prihodnje naj bi bila opravljena tudi gradbena inšpekcija in pregled statika.

Po nasvetu odvetniške pisarne, ki zastopa interese KS, se člani KS pogovarjamo, kaj svet KS pričakuje glede ureditve statusa stavbe 41.

Uvodne ugotovitve:

Okrajno sodišče v Novi Gorici je dne 4.12.2024 obravnavalo predlog Krajevne skupnosti Gradišče (predlagatelj) zaradi predloga za vzpostavitev etažne lastnine na stavbi in določitev pripadajočega zemljišča. Nasprotni udeleženec postopka je Bojan Obradović ter neznani lastnik. Udeleženec postopka je Dean Dujmović.

Številka prepisa II N 66/2024.

Sklep sodišča je, da je predlagatelj dolžan po preteku 3 mesecev sodišču sporočiti ali je morda prišlo do soglasja med udeleženci postopka. V nasprotnem primeru bo sodišče nadaljevalo z dokaznim postopkom.

SKLEP:

Zato je Svet krajevne skupnosti Gradišče na XX seji, obravnaval sklep sodišča in podal naslednje stališče:

1. KS Gradišče ostaja pri prvotnemu predlogu.
2. KS Gradišče podaja nov predlog glede uporabe zemljišča označenega s črko D, in sicer: KS Gradišče želi, da se zemljišče označeno s črko D deli na dva dela na način, da KS Gradišče postane lastnica 50% zemljišča.

**AD 4**

Člani KS se pogovarjamo o pripravi plana porabe sredstev iz proračuna za leto 2025. Iz leta 2024 nam je ostalo 6921,00€ katere bi se dalo prerazporediti in sicer 2000,00€ na postavko praznovanje, za delovanje KS se nameni 1892,00€, na postavko investicij se nameni 1220,00€,

Za leto 2025, se je proračun dodatno uskladil, na podlagi tega ima KS na razpolago 26720,00€:

* Na postavki tekočega vzdrževanja je na razpolago 1600,00€ (beljenje, nakup žarnic, vijakov, zaščit za okna…);
* Za nakup opreme je na razpolago 3000,00€ (nabava miz, stolov…);
* Na postavki delovanja KS je na razpolago 16192,00€;
* Na postavki Prireditve in praznovanja je na razpolago 8100,00€;
* Za upravljanje in tekoče vzdrževanje občinskih cest je namenjenih 1685,00€;
* Za urejanje pokopališč in pogrebna dejavnost je namenjenih 5759,00€;
* Za upravljanje in vzdrževanje objektov za rekreacijo je namenjenih 4240,00€.

Pogovarjamo se o tem, da je potrebno pridobiti ponudbo/predračun za izvedbo predelave sanitarij v dvorani na Hribu. Pogovarjamo se tudi o tem, da bo urediti odvajanje fekalnih in meteornih voda iz dvorane – istočasno, ko se bo delala kanalizacije v vasi.

**AD 5**

Glede statusa projekta ureditve mrliške vežice ni novih informacij. G.Jernej Kogoj je podal informacijo, da se projektna dokumentacija še ni pričela pripravljati, ker da niso odkupljena še vsa zemljišča okoli pokopališča. V letošnjem letu naj bi bil izbran projektant za izdelavo projektne dokumentacije.

Na vprašanje predsednice KS, katera zemljišča je treba še odkupiti, do današnje seje, še ni bilo danega odgovora.

**AD 6**

Pregled in dogovor o poteku prireditev v letu 2025 (leto EPK) – za pripravo kateregakoli dogodka, mora biti pogodba z izvajalci podpisana najkasneje 30 dni pred dogodkom.

* čeprav je bilo govora o večji proslavi za Krajevni praznik v februarju 2025, ga časovno in finančno ne bo možno izpeljati, pripravilo naj bi se počastitev v obliki iz leta 2024. Člani KS se pogovarjamo o vzdrževanju grobov NOB, katerega vedno opravlja KS. Člani sveta smo mnenja, da je slednje dolžnost Zveze Borcev, zato se bo na MONG preverilo.
* dogodek za Dan žena 8.3.2025, bi se pripravilo predstavo, Tanja Gregorič bo kontaktirala društvo iz Grgarja;
* k sodelovanju na Gregorčičevem pohodu 18.10.2025 se je povabilo društvo Paleta in pevski zbor Lipa, čakamo na uradno ponudbo, udeležba pa je že potrjena;
* udeležbo za praznovanje Binkošti 2025 je potrdila Prvačka pleh muzika, Vipavski kvintet – Prosvetno društvo, ter društvo Maržoretk. Za podrobnejši potek Binkošti, se je potrebno do konca Januarja 2025 ponovno srečati, da se uskladimo.

**AD 7**

Pod točko Razno se člani KS pogovarjamo o:

* predsednica KS pove, da ima neuradne informacije glede pričetka del kanalizacije v vasi, in sicer do konca Januarja 2025, naj bi bil znan izvajalec del in v mesecu Marcu 2025, naj bi se dela pričela;
* porabi sredstev iz participativnega proračuna; ureditev ekološkega otoka, bi bilo smiselno izpeljati istočasno z deli ureditve kanalizacije v vasi; glede ureditve točke pod hrastom, je potrebno govoriti z lastnico parcele, kje se lahko postavi info tabla.
* Predsednico KS je kontaktirala gospa iz Oševljeka in zahtevala, da se uredi makadamska poz, ki vodi iz Gradišča proti Oševljeku;
* Poškodovanih strešnih žlebih po toči iz leta 2023;
* Očistiti je potrebno okna v kleti in na dvorani, kar se bo izvedlo, ko se bo pobralo lučke iz pergule;
* zapirala na vhodnih vratih še niso bila montirana, ker je bil izvajalec na dopustu,;
* med prazniki je električar moral popraviti povezavo elektrike med fazami, ker je na parih dogodkih metalo elektriko ven;
* v sredi januarja 2025, se bo selilo fizični arhiv iz stavbe 41, v malo sejno dvorano na Hribu;

**AD 8**

Tanja Gregorič je na glasovanje podala predlog glede izplačila sejnine za to sejo. Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 22:00.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič